CELEX: 32010D0122
Language: sk
Date: 2010-02-25 00:00:00
Title: 2010/122/: Rozhodnutie Komisie z  25. februára 2010 , ktorým sa na účely prispôsobenia vedeckému a technickému pokroku mení a dopĺňa príloha k smernici Európskeho parlamentu a Rady 2002/95/ES, pokiaľ ide o výnimku pre používanie kadmia [oznámené pod číslom K(2010) 1034] (Text s významom pre EHP)

26.2.2010   
            
            
               SK
            
            
               Úradný vestník Európskej únie
            
            
               L 49/32
            
         ROZHODNUTIE KOMISIE
   z 25. februára 2010,
   ktorým sa na účely prispôsobenia vedeckému a technickému pokroku mení a dopĺňa príloha k smernici Európskeho parlamentu a Rady 2002/95/ES, pokiaľ ide o výnimku pre používanie kadmia
   [oznámené pod číslom K(2010) 1034]
   (Text s významom pre EHP)
   (2010/122/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2002/95/ES z 27. januára 2003 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. b),
   keďže:
   
               (1)
            
            
               V smernici 2002/95/ES sa od Komisie vyžaduje, aby vykonala akékoľvek zmeny a doplnenia, ktoré sú nutné na to, aby sa zoznam použití, ktoré sú vyňaté z požiadaviek článku 4 ods. 1 uvedeného nariadenia, prispôsobil vedeckému a technickému pokroku.
            
         
               (2)
            
            
               Technicky ešte nie je možné nahradiť kadmium prítomné vo svetelných diódach (LED) konvertujúcich farbu vyrobených z polovodičov skupiny II-VI bez toho, aby sa tým podstatne nezhoršila výkonnosť. Niektoré materiály a zložky obsahujúce kadmium by sa preto mali vyňať zo zákazu. Výskum v oblasti technológií bez využitia kadmia však stále pokračuje a najneskôr o štyri až päť rokov by mali byť dostupné náhrady.
            
         
               (3)
            
            
               Smernica 2002/95/ES by sa preto mala zodpovedajúcim spôsobom zmeniť a doplniť.
            
         
               (4)
            
            
               Podľa článku 5 ods. 2 smernice 2002/95/ES Komisia uskutočnila konzultácie s príslušnými stranami.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom výboru zriadeného článkom 18 smernice Európskeho parlamentu a Rady 2006/12/ES (2),
            
         PRIJALA TOTO ROZHODNUTIE:
   Článok 1
   Príloha k smernici 2002/95/ES sa mení a dopĺňa tak, ako sa ustanovuje v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 25. februára 2010
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. EÚ L 37, 13.2.2003, s. 19.
   
      (2)  Ú. v. EÚ L 114, 27.4.2006, s. 9.
   
      PRÍLOHA
      V prílohe k smernici 2002/95/ES sa dopĺňa tento bod 39:
      
         
                     „39.
                  
                  
                     Kadmium vo svetelných diódach (LED) konvertujúcich farbu vyrobených z polovodičov skupiny II – VI (< 10 μg Cd na mm2 plochy emitujúcej svetlo), určených na použitie v polovodičových osvetľovacích alebo zobrazovacích systémoch, do 1. júla 2014.“